[{"text_idx": "#000003", "text": "Pille-Riin Purje: teater kui kuuvalgussild"}, {"text_idx": "#000005", "text": "Ei pea tingimata olema eesti keele aasta, et tunda ro\u0303o\u0303mu eesti keeles kirjapandud na\u0308idendist. Olen a\u0308sja teatris seda ro\u0303o\u0303mu kogenud kolmel korral, u\u0308tleb Pille-Riin Purje oma teatrikommentaaris."}, {"text_idx": "#000006", "text": "Kuressaare teater to\u0303i mandrirahvale na\u0308ha Urmas Lennuki kirjutatud ja Raivo Trassi lavastatud \"Tasa, vaikselt so\u0303udvad pilved...\": lugu 1919. aasta Saaremaa ma\u0308ssust mo\u0303jub poeetilise trago\u0308o\u0308dia ja u\u0308ksiti hoiatusna\u0308idendina. Ma\u0308a\u0308rav on lavaloos Saaremaa U\u0308hisgu\u0308mnaasiumi poiste kompromissitu kaasalo\u0308o\u0308mine \u2013 ajaloos tagasivo\u0303tmatute valikute mo\u0303testamise kaudu ehitavad koolipoisid silla nu\u0308u\u0308disaega, purevad to\u0303sise eluku\u0308simuse kallal, mida ta\u0308hendab vastutuse vo\u0303tmine. Hinge la\u0308heb kahe naise saatus keset mo\u0308llavat meesteva\u0308ge: Katrin Kalma Loore, kudumisvarrastega po\u0303line koduhoidja; Jane Napi Alla Mari, tuliselt veendunud vo\u0303itleja, kelle surmamineku eelaimus u\u0308ks mo\u0303jusamaid viive. Sest nagu u\u0308tleb Tammsaare Karin: revolutsiona\u0308a\u0308ri tapmine on poliitika, aga surm on lihtsalt surm. Seda inimliku a\u0308ratundmise valu kannab Raivo Trassi kujundita\u0308pne lavastus publikuni."}, {"text_idx": "#000007", "text": "Teinegi na\u0308itema\u0308ng kuulub Urmas Lennukile: juhtusin uuesti vaatama Rakvere teatris Lennuki autorilavastust \"Paunvere poiste igavene kevade\". O\u0303itsval maikuuo\u0303htul oli Oskar Lutsu tegelaste ra\u0308nd kevadest su\u0308gisesse hoopis o\u0303hulisem, vaimuno\u0303tkem kui esietendusel. Ko\u0303ik osalised tundsid ro\u0303o\u0303mu Lutsu ja Lennuki u\u0308hishuumori nukrusest. Sellegi lavaloo sisse lo\u0303ikub eesti poiste so\u0303ttaminek, aga su\u0308giserahu toob naeratava lepituse, mis just siin ja praegu su\u0308damlikult oluline."}, {"text_idx": "#000008", "text": "Ka keset Saaremaa ma\u0308ssutuhinat laseb Lennuk u\u0308hel tegelasel o\u0308elda, et tuleb unistada, ilma ei saa elada. Ja kui Arno Tali kombel ja\u0308a\u0308dagi vana paju alla oma o\u0303nnekest ootama, ei mo\u0303ista ma\u0308rgata, kui ka\u0308rmesti elukevade a\u0308ra o\u0303itseb..."}, {"text_idx": "#000009", "text": "Lehekuusse ja\u0308a\u0308b veel u\u0308ks ainuline teatrio\u0303htu: Jaan Kruusvalli na\u0308idendid \"Sild\" ja \"Kustutage kuuvalgus\" po\u0303imusid kuuvalgusesillaks. Just sel sillal ta\u0308histas oma esimest juubelit Tamur Tohver oma Polygon teatris. Oli to\u0303sine, aga imestav-imelikult o\u0303hkkerge kokkusaamine. Kruusvalli stiil on lihtne, aga po\u0303hjatu, ta tegelaste u\u0308ksildus ja la\u0308heduselootus la\u0308binisti kodune, aga universaalne. Lavastaja Tamur Tohver, kes ise laval ma\u0308nginud ju harukorril, viibis nu\u0308u\u0308d sillal kaasakiskuva tasase isiklikkusega, milles haavatavus ja huumor harmooniale liginevas tasakaalus. Ku\u0308lli Reinuma\u0308gi haakus usaldusva\u0308a\u0308rse partnerina, lisas pooltoone, elujaatuse u\u0308rgnaiselikke varjundeid."}, {"text_idx": "#000011", "text": "Iga teatrio\u0303htu on ainukordne niikuinii. Ei siin ole vahet, kas tegu on na\u0308htusega, millele tegijad ja na\u0308gijad lo\u0308o\u0308vad templi \"etenduskunst\" vo\u0303i repertuaariteatri lavastuse ta\u0308nao\u0303htuse, no na\u0308iteks 53. etendusega. Teater on kordumatu kohtumine kuuvalgussillal. Na\u0308itleja ja vaataja u\u0308hine vastutus ja ro\u0303o\u0303m on kordumatust luua, hoida, kaitsta."}, {"text_idx": "#000013", "text": "\"Plekktrummi\" ku\u0308mnes hooaeg avab ETV2 kultuurisaadete su\u0308gise"}, {"text_idx": "#000018", "text": "\"Plekktrummi\" ku\u0308laline on tuleval na\u0308dalal Holger Marjamaa"}, {"text_idx": "#000019", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000036", "text": "Haapsalu kultuurikeskuses avati na\u0308itus aulidest"}, {"text_idx": "#000037", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000038", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000039", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000040", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000048", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]